|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ПРОВЕДЕНАТА ОБЩЕСТВЕНА КОНСУЛТАЦИЯ ПО ПРОЕКТА НА НАРЕДБА ДОПЪЛНЕНИЕ НА НАРЕДБА № 1 ОТ 2022 Г. ЗА УСЛОВИЯТА И РЕДА ЗА ПРЕДОСТАВЯНЕ НА ИЗВЪНРЕДНА ФИНАНСОВА ПОМОЩ НА ЗЕМЕДЕЛСКИТЕ СТОПАНИ ОТ ОПРЕДЕЛЕНИ СЕКТОРИ** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | Владимир Величков(по елктронен път и на Портала за обществени консултации на 2 август 2022 г.) | Забележки |  |  |
| Относно наредба 1 – определяща, кои отопляеми оранжерии са допустими за подпомагане.  |  |  |
| За министерството като институция според мен е логично да се подпомагат производителите на реална продукция, а не притежателите на нови отоплителни инсталации. |  |  |
|  |  | Крайно неудачни са и предложените промени на наредбата: |  |  |
|  |  | 1. Договор за минерална гореща вода е удачно изискване, но нито показва ползвано количество, нито времето когато е ползвана. Реално половината хотели във Велинград имат договори и най-вероятно произвеждат краставици и домати за кухните си. Трябва да се подпомагат реални производители с реални количества!!! | Не се приема | Подпомагането е ориентирано към земеделските стопани, което е гарантирано от критериите за допустимост и изскуемите документи за доказване на съответствие с тях, съгласно Глава втора и Глава трета на Наредба № 1 от 2022 г. |
|  |  | 2. Договор с газоразпределително дружество. Един договор не гарантира потреблението на природен газ за отопление на селскостопанска продукция. Една фактура за разлика от него да!!! | Не се приема | Основна цел на предоставянето на извънредна финансова помощ е противодействие на заплахата от смущение на пазара, причинена от увеличението на разходите и бързо покачващите се цени на енергията, съгласно Делегиран регламент (ЕС) 2022/467 на Комисията от 23 март 2022 година за предоставяне на извънредна помощ за приспособяване на производителите в селскостопанския сектор (ОВ L 96, 24/03/2022), като държавите членки следва да разпределят помощта чрез възможно най-ефективните канали въз основа на обективни и недискриминационни критерии, които отчитат степента на смущенията на пазара в различните сектори. Въвеждането на количествен критерий за потребление на природен газ би било в противоречие с целите на извънредното подпомагане. |
|  |  | В регистъра на министерството на околната среда и водите има регистър на всички отоплителни инсталации подлежащи на контрол на вредните емисии – защо не се ползва този регистър като критерий за допустимост? | Не се приема | Създадените и поддържани от МОСВ и ИАОС регистри и информационни системи не съдържат изчерпателни данни за извършване на проверка и преценка за съответствие с критериите за допустимост за предоставяне на извънредна финансова помощ. |
|  |  | Основен приоритет на министерството на земеделието от години е изсветляване на сектора. Защо не се изисква фактурна стойност до 01.06.2022 година на десет хиляди лева с ДДС на декар оранжерии или близка стойност, което ще премахне измамите. Докога ще се търси начин да бъдат подпомогнати „определени“ хора. | Не се приема | Основна цел на Наредба № 1 от 2022 г. е уреждане на условията и реда за предоставяне на извънредна финансова помощ съгласно Делегиран регламент (ЕС) 2022/467 на Комисията от 23 март 2022 г. за предоставяне на извънредна помощ за приспособяване на производителите в селскостопанския сектор (OB, L 96, 24.3.2022 г.) |
|  |  | Има много оранжерии с изградени преди 1989 година отоплителни инсталации, закупени с нотариален акт без ЗУТ. Какъв е реда там, ако са на биомаса? | Не се приема | Изготвеният проект на Наредба за допълнение на Наредба № 1 цели допълване на разпоредбата на чл. 9, ал. 2, т. 3 от последната с оглед по-детайлно дефиниране на изискуемите документи, с които кандидатите за подпомагане по чл. 5, ал. 4 доказват съответствието си с изискванията за допустимост именно като алтернативно на одобрен инвестиционен проект в съответствие с изискванията на Закона за устройство на територията за оранжериите по чл. 5, ал. 4, т. 3 ще могат да предоставят договор за доставка на топлоенергия с доставчик, който произвежда и продава топлоенергия или разрешително за водовземане от минерална вода с цел отопление или договор за доставка на природен газ (метан) или счетоводен документ за придобито отоплително съоръжение (котел).Оранжериите с отоплителни инсталации, които използват биомаса за добив на енергия за отопление, попадат в обхвата на предложеното допълнение на Наредба № 1.  |
|  |  | Има оранжерии, които купуват топлоенергия от близък топлоизточник – завод, топлофикация, друга оранжерия. Защо са изключени като бенефициент?Изобщо проблемите в наредбата са много и решаването не е лесно с изключение на доказването с фактурна стойност до първи юни. Колко ще е тази стойност е хубаво да реши министерството. | Приема се частично | В окончателния текст на наредбата е предвидено изискване за предоставяне на договор за доставка на топлоенергия с доставчик, който произвежда и продава топлоенергия. Цялостната концепция за прилагане на мярката за извънредна финансова помощ е уредена в наредба № 1/2022 г., а подложеният на обществена консултация проект на Наредба за допълнение цели единствено да допълни нормативния акт, без да променя същността на концепцията.  |
|  |  |
|  | Българска асоциация на производителите на оранжерийна продукция(по електронен път и на Портала за обществени консултации на 3 август 2022 г.) | Във връзка с общественото обсъждане на проект на Наредба за допълнение на Наредба 1 от 12 юли 2022 г. и забележките направени от г-н Владимир Величков, ние от БАПОП имаме следните предложения: |  |  |
| 1. Да се добави изискване за „договор за доставка на топлоенергия с доставчик, който произвежда и продава топлоенергия“, тъй като оранжериите са отопляеми, но от вид, който не сме предвидили; | Приема се |  |
|  |  | 2. Предлагаме да отпадне изискването „придобитото отоплително съоръжение (котел) да е с „СЕ“ маркировка“. Повечето оранжерии са изградени и пуснати в експлоатация преди Република България да стане член на Европейския съюз и нямат такъв сертификат. Това изискване ще ощети болшинството от производителите на оранжерийна продукция. | Приема се |  |
|  |  | Разчитаме, че ще вземете под внимание нашите коментари. При необходимост от допълнителна информация оставаме на разположение. |  |  |